****

**Mai er ketchupmåneden**

**I ukene før vår nasjonaldag øker salget av tomatketchup med ca 30 prosent i forhold til en normal salgsmåned. 17. mai er trolig den dagen i året vi spiser mest pølser med ketchup.**

–Pølse med ketchup er enkelt å spise og ta med seg, og passer godt på en travel festdag som 17. mai. I selve 17. mai-uken selger vi omtrent 40 prosent mer enn på en normal uke, og i løpet av mai-måned selger Stabburet 300 000 flere flasker enn en gjennomsnittelig måned, sier Stabburets ketchupsjef Erik Hallin.   
  
**Perfekt tilbehør**Pølse med sennep var vanlig helt tilbake til 1930-tallet, og på 1960-tallet ble ketchup kjent som et selvfølgelig tilbehør på all slags mat. Ketchup erobret fort norske hjem, og salget nådde virkelig store høyder da Idun lanserte sin røde ketchupflaske av plast i 1966. I dag oppgir 80 % av befolkningen at de spiser ketchup jevnlig. Det selges én flaske Idun Tomatketchup hvert tredje sekund, døgnet rundt, hele året.

**Men svenskene spiser mer**

Om vi antar at vi spiser like mye som vi kjøper tilsvarer dette ca 8 000 tonn (AC Nilsen 2010). I løpet av et år selges 13 500 000 ketchupflasker i norske dagligvarebutikker.

–Fortsatt er det et stykke igjen til svenskene, som spiser ca 2 kilo ketchup per innbygger i året sammenlignet med nordmenn som spiser 1,5 kg ketchup, sier den svenske ketchupsjefen.

**Den med mest tomater**  
I hver flaske med ketchup går det med over 1 kilo solmodne tomater, noe som gjør Idun Tomatketchup til den varianten på markedet med mest tomater i. I år har flasken på ikonproduktet fått nytt design, forsegling, større kork og en ny og oval form som gjør det lettere å klemme ut innholdet.

**Fun facts:**

* Idun Tomatketchup ble produsert første gang i 1956
* I dag har Idun Tomatketchup en markedsandel på ca 75 prosent.
* Noen hevder at ketchup opprinnelig var en kinesisk fiskesaus.

**For mer informasjon kontakt:**

Erik Hallin tlf: 92896903